**Ministru kabineta rīkojuma projekta**

**“Par Rīgas pilsētas pašvaldības nekustamo īpašumu pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Rīgas pilsētas pašvaldības nekustamo īpašumu pārņemšanu valsts īpašumā”mērķis ir nodrošināt Aizsardzības ministrijas valsts pārvaldes iestādes funkciju īstenošanu aizsardzības jomā. Lai to sasniegtu, risinājums ir pārņemt bez atlīdzības valsts īpašumā un nodot Aizsardzības ministrijas valdījumā trīs Rīgas pilsētas pašvaldības nekustamos īpašumus Rīgā.Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa, 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija ir sagatavojusi Ministru kabineta rīkojuma projektu “Par Rīgas pilsētas pašvaldības nekustamo īpašumu pārņemšanu valsts īpašumā”, kura mērķis ir nodrošināt Aizsardzības ministrijas valsts pārvaldes iestādes funkciju īstenošanu aizsardzības jomā, pārņemot no Rīgas pilsētas pašvaldības bez atlīdzības valsts īpašumā un nododot Aizsardzības ministrijas valdījumā trīs nekustamos īpašumus – nekustamo īpašumu ar kadastra Nr. 0100 085 2118 Ezermalas ielā, Rīgā, nekustamo īpašumu ar kadastra Nr. 0100 109 2026 Rītabuļļos, Rīgā un nekustamo īpašumu ar kadastra Nr. 0100 109 2016 Dzintara ielā, Rīgā.Atsaucoties uz Aizsardzības ministrijas lūgumu, Rīgas dome 2017. gada 12. septembrī pieņēma lēmumu Nr. 193 (prot. Nr. 7, 32. §) “Par nekustamo īpašumu (kadastra Nr. 0100 085 2118, Nr. 0100 109 2026 un Nr. 0100 109 2016) nodošanu īpašumā bez atlīdzības Latvijas valstij Aizsardzības ministrijas personā valsts pārvaldes funkciju veikšanai”.Nekustamais īpašums ar kadastra Nr. 0100 085 2118 Ezermalas ielā, Rīgā sastāv no neapbūvētas zemes vienības (zemes vienības kadastra apzīmējums 0100 085 2118) 0,0039 ha platībā. Īpašuma tiesības uz nekustamo īpašumu ir nostiprinātas Rīgas pilsētas zemesgrāmatas nodalījumā Nr. 100000207745 uz Rīgas pilsētas pašvaldības vārda. Nekustamais īpašums atbilstoši spēkā esošajam teritorijas plānojumam atrodas tehniskās apbūves teritorijā.Nekustamais īpašums ar kadastra Nr. 0100 085 2118 Ezermalas ielā, Rīgā nepieciešams valsts pārvaldes funkciju veikšanai aizsardzības jomā, konkrēti – Latvijas Nacionālās aizsardzības akadēmijas darbības nodrošināšanai un drošības zonas paplašināšanai.Nekustamais īpašums ar kadastra Nr. 0100 109 2026 Rītabuļļos, Rīgā sastāv no neapbūvētas zemes vienības (zemes vienības kadastra apzīmējums 0100 109 2026) 13,8319 ha platībā. Īpašuma tiesības uz nekustamo īpašumu ir nostiprinātas Rīgas pilsētas zemesgrāmatas nodalījumā Nr.100000092321 uz Rīgas pilsētas pašvaldības vārda. Kadastra informācijas sistēmā zemes vienībai ar kadastra apzīmējumu 0100 109 2026 ir noteikti šādi apgrūtinājumi:1. ekspluatācijas aizsargjoslas teritorija gar ielu vai ceļu – sarkanā līnija, platība 0,0703 ha;
2. aizsargjoslas teritorija gar kanalizācijas spiedvadu, platība 0,00;
3. dabas parka dabas lieguma zonas teritorija, platība 9,1026 ha;
4. dabas parka dabas parka zonas teritorija, platība 4,4019 ha;
5. dabas parka neitrālās zonas teritorija, platība 0,3158 ha.

Ņemot vērā, ka zemes vienības (zemes vienības kadastra apzīmējums 0100 109 2026) daļa aptuveni 702 m2 platībā atbilstoši Rīgas domes 2005. gada 20. decembra saistošo noteikumu Nr. 34 “Rīgas teritorijas izmantošanas un apbūves noteikumi” 15. pielikumam “Teritorijas plānotā (atļautā) izmantošana” un 17. pielikumam “Galvenās aizsargjoslas un citi zemesgabalu lietošanas tiesību apgrūtinājumi” atrodas ielu teritorijā (sarkanajās līnijās), Aizsardzības ministrija pēc nekustamā īpašuma pārņemšanas, izstrādājot un īstenojot zemes ierīcības projektu, nodalīs minēto ielu teritoriju un to nodos atpakaļ Rīgas pilsētas pašvaldībai likuma “Par pašvaldībām” 15. panta pirmās daļas 2. punktā minētās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) – izpildes nodrošināšanai.Nekustamais īpašums (nekustamā īpašuma kadastra Nr. 0100 109 2016) Dzintara ielā, Rīgā sastāv no neapbūvētas zemes vienības (zemes vienības kadastra apzīmējums 0100 109 2016) 4,0584 ha platībā. Īpašuma tiesības uz nekustamo īpašumu ir nostiprinātas Rīgas pilsētas zemesgrāmatas nodalījumā Nr.100000582764 uz Rīgas pilsētas pašvaldības vārda.Kadastra informācijas sistēmā un zemesgrāmatā reģistrēti šādi apgrūtinājumi:1. Baltijas jūras un Rīgas jūras līča ierobežotas saimnieciskās darbības joslas teritorija, platība 4,0584 ha;
2. dabas parka “Piejūra” dabas parka zonas teritorija, platība 4,0584 ha;
3. ekspluatācijas aizsargjoslas teritorija gar elektrisko tīklu kabeļu līniju, platība 0,0473 ha;
4. ekspluatācijas aizsargjoslas teritorija gar elektrisko tīklu kabeļu līniju, platība 0,0015 ha;
5. ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, platība 0,0033 ha;
6. ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem, platība 0,0583 ha;
7. ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, platība 0,0111 ha;
8. ekspluatācijas aizsargjoslas teritorija ap valsts aizsardzības objektu – Rīgā, Dzintara ielā 63, kadastra Nr. 0100 109 0084, platība 0,7919 ha.

Zemes vienības ar kadastra apzīmējumiem 01001092026 un 01001092016 atbilstoši Ministru kabineta 2006. gada 14. marta noteikumiem Nr. 204 “Dabas parka “Piejūra” individuālie aizsardzības un izmantošanas noteikumi” un saskaņā ar spēkā esošo teritorijas plānojumu atrodas dabas parka “Piejūra” teritorijā. Tādējādi šīs zemes vienības tiks lietotas, ievērojot Ministru kabineta 2006. gada 14. marta noteikumos Nr. 204 “Dabas parka “Piejūra” individuālie aizsardzības un izmantošanas noteikumi” noteiktās prasības.Nekustamais īpašums (nekustamā īpašuma kadastra Nr. 0100 109 2026) Rītabuļļos, Rīgā un nekustamais īpašums (nekustamā īpašuma kadastra Nr. 0100 109 2016) Dzintara ielā, Rīgā nepieciešami valsts pārvaldes funkciju veikšanai aizsardzības jomā, konkrēti – Nacionālo bruņoto spēku bāzes Dzintara ielā 63, Rīgā drošības zonas paplašināšanai, papildu piekļuves ceļa nodrošināšanai un apmācību iespēju pilnveidei.Izdevumi, kas saistīti ar rīkojuma projektā minēto nekustamo īpašumu pārņemšanu un ierakstīšanu zemesgrāmatā uz valsts vārda Aizsardzības ministrijas personā, tiks segti no Aizsardzības ministrijai iedalītajiem valsts budžeta līdzekļiem, tādēļ papildu finansējums no valsts budžeta nav nepieciešams. Nostiprinot zemesgrāmatā valsts īpašuma tiesības uz rīkojuma projektā minētajiem nekustamajiem īpašumiem, tiks norādīts, ka īpašuma tiesības nostiprinātas uz laiku, kamēr Aizsardzības ministrija nodrošina valsts aizsardzības uzdevumu īstenošanu, un tiks ierakstīta atzīme par aizliegumu atsavināt nekustamo īpašumu un apgrūtināt to ar hipotēku. Ja šis nekustamais īpašums vairs netiks izmantots valsts aizsardzības funkciju īstenošanai, Aizsardzības ministrija to bez atlīdzības nodos Rīgas pilsētas pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Rīgas pilsētas pašvaldība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets | 0  |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar rīkojuma projektā noteikto uzdevumu izpildi, tiks segti no Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem kārtējam gadam.Papildu līdzekļi no valsts budžeta nav nepieciešami. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Rīgas pilsētas pašvaldība, Valsts aizsardzības militāro objektu un iepirkumu centrs,  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs Raimonds  Bergmanis

Valsts sekretārs Jānis Garisons

J. Balčūns, 67300230

Janis.Balcuns@vamoic.gov.lv

L. Riekstiņa, 67335154

liene.riekstina@mod.gov.lv